કાંકરેજ તાલુકામાં તાજેતરમાં એક માસ પહેલાં શિહોરી તાલુકા પંચાયત ખાતે આંગણવાડી કાર્યકરો અને હેલ્પર માટેની જાહેરાતને પગલે અરજીઓ મંગાવવામાં આવી હતી અને અરજદારોને ટેલિફોન દ્વારા જાણ કરી ઈન્ટરવ્યુ માટે બોલાવાયા હતા પરંતુ સંજોગોવસાત ઈન્ટરવ્યૂ રદ કરાતાં અરજદારો રઝળી પડયા હતા. તા. ૧૯-૭-૧૬ના રોજ યોજાયું હતું ઈન્ટરવ્યુ જેમાં ૫ જેટલી અરજદાર મહિલાઓ પ્રેગનેન્ટ હોવા છતાં ઈન્ટરવ્યુમાં હાજર રહી હતી પરંતુ નાયબ કલેક્ટરનો ફોન આવ્યો કે પોતે હાજર નહીં રહી શકે.